গ্রাম থেকে মানুষ এখন স্রোতের মতো শহরে আসছে। নদীতে স্রোত নেই, কিন্তু জনমানুষের এই প্রবাহটা খুবই প্রকট এবং ক্ষতিকর। গ্রামে কর্মসংস্থানের অভাব। সম্পন্ন লোকেরা গ্রামে থাকতে চান না, বিনিয়োগ করেন না। আমাদের এই আত্মীয় ভাবছিলেন গ্রামে উপযুক্ত বাসস্থান তৈরি করবেন, এবং তাঁরাও থাকবেন। নির্মল বাতাস, সুস্বাদু সবজি, তরতাজা মাছ এসব পাবেন। কিন্তু পরে রণে ভঙ্গ দিলেন। কী কারণ? বললেন, নিরাপত্তা নেই। ডাকাতির ভয়। অবস্থাটা এখন এরকমই। পুলিশবাহিনী পারে গ্রামকে নিরাপদ করতে। কেবল গ্রাম কেন বলি, শহরেই বা নিরাপত্তা কোথায় এবং কতটা? সেখানেও পুলিশের দরকার।